runetrust/blame-folketinget-dk huggingface dataset:
Peter Duetoft (CD), 1999-02-04:
Jeg kan også undre mig, når unge mennesker kan blive BZ'ere og autonome og rockere, og hvad det hedder alt sammen, fordi de ikke har det fællesskab derhjemme, men søger fællesskab i nogle organisationer, som så arbejder på en måde, som jeg synes er uacceptabel.
Line Barfod (EL), 2009-05-29:
Vi vil i hvert fald fortsætte med at arbejde for det. Da vi jo er langt nede på dagsordenen, skal jeg lige sige under det her punkt – for at spare lidt tid – i forhold til den sag om at ændre aflytningsreglerne, vi har på lige om lidt, at der får det her forslag jo også afledte konsekvenser, fordi der er et ændringsforslag fra ministeren om, at hele den her nye bestemmelse om, at der skal være skærpelse i forhold til våbenlovsovertrædelser, også skal give anledning til de her telefonaflytninger, som kan gennemføres, uden at der er anden domstolskontrol, end at man efter 4 uger skal fremlægge en liste over, hvem man har aflyttet.
Tom Behnke (KF), 2008-04-21:
Den kobling mellem på den ene side justitsministeren og på den anden side velfærdsministeren må vi også sørge for er der, fordi vi ikke altid kan vide, om man som seksualforbryder får en straf, der er så lang, at man kan gennemføre et behandlingsforløb i fængslet.
Eva Kjer Hansen (V), 2006-05-11:
Som jeg har været inde på i forbindelse med de forskellige elementer i lovforslaget, synes jeg ikke, at det er en god måde at gribe ind på, og forslaget kommer ikke ordentligt omkring den problemstilling, som kræver, at det bliver undersøgt nøjere, hvordan og hvorledes man allerbedst eventuelt skal justere på regelsættet på området.
Anne Grete Holmsgaard (SF), 2003-10-23:
Det, vi finder helt urimeligt, er, at man skal kunne indplacere så stort et overskud, som, så vidt vi kan se, ligger langt ud over, hvad man kan få på anden erhvervsvirksomhed, og at muligheden for at gå i udbud så oven i købet fuldstændig fravælges.
Kristian Thulesen Dahl (DF), 2003-01-08:
Specielt naturligvis, da statsministeren benyttede, jeg tror, det var Venstres landsmøde til i forbindelse med Irlands folkeafstemning om Nicetraktaten at udmale det til, at det nærmest var irernes ansvar, om vi nu fik afsluttet Anden Verdenskrigs uhyrligheder.
Steen Gade (SF), 1997-11-27:
Jeg har forstået, at regeringspartierne er enige med mig, og det er jeg glad for, men det havde da været rart at få det vedtaget, og så kunne vi sammen med regeringen have fået vedtaget, at vi skulle slå os sammen med ligesindede og satse på en omfattende global indsats for vedvarende energi.
Pernille Rosenkrantz-Theil (EL), 2002-03-20:
De ved jo godt, at det bliver nemmere at være skatteål i de kommende år, og at deres arbejde med at forsvare de store selskaber dermed bliver mindre, og når regeringen så fastholder, at de multinationale selskaber fortsat skal slippe for at betale skat, og at vores fælles ejendom i Nordsøen stadig skal foræres til A.P. Møller og til de store multinationale selskaber, jamen så er det da klart, at man må skære ned på noget andet.
Jesper Langballe (DF), 2010-03-26:
Den ene er, at det, ikke fra Socialdemokraternes side retfærdigvis, men fra Det Radikale Venstre og fra venstrefløjen, de to traditionelt ægteskabsfjendske segmenter, er blevet klart, at deres forslag er decideret ægteskabsfjendske, og at det er det, de sigter på.
Peter Skaarup (DD), 2023-06-01:
Det er da noget pjat, og er ordføreren ikke enig med mig i, at vi da har haft masser af sager i Folketinget, hvor man har haft en førstebehandling, hvor man har debatteret; en andenbehandling, hvor man debatterer; og en tredjebehandling, hvor man debatterer?
Lars Løkke Rasmussen (V), 2016-01-19:
Men man kan jo godt bare bidrage til at tegne nogle simple løsninger, når man i øvrigt står for en politik – det gør fru Johanne Schmidt-Nielsen jo – som, hvis den var ført igennem, havde betydet, at den opgave, kommunerne står med næste år, ikke havde den størrelse, vi kender i dag, men så måske havde været dobbelt så stor.
Keld Albrechtsen (EL), 2004-05-18:
Jeg skal bare takke for svaret i den forstand, at hr. Heiselberg jo nu bekræfter, at det, jeg siger, udmærket godt kan tænkes at ske, når vi kommer hen i nærheden af 2009, og hr. Heiselberg glæder sig så over, at han ikke selv til den tid skal tage ansvaret for det.
Svend Aage Jensby (V), 2003-03-26:
Jeg kan oplyse hr. Vernersen om, at der ikke er tale om, at 5.254 personer er hjemsendt lidt før udløbet af ½ års tjeneste, idet nemlig ca. 1.000 personer har været udsendt i intervallet 177-179 dage, mens de resterende ca. 4.254 har været udsendt i intervallet 1-176 dage. I øvrigt henviser jeg til min besvarelse af 20. december
Morten Messerschmidt (DF), 2006-04-20:
Man er nødt til at forholde sig til, hvordan EF-Domstolen virker, og vi kan altså konstatere, at i en nylig afsagt dom – den kan næsten ikke være nyere – har EF-Domstolen sagt, at selv om alle regeringerne er enige om, at betragtningerne skal være sådan og sådan, ændrer man på tingene.
Josephine Fock (ALT), 2017-04-27:
Det, jeg nævnte, er, at der i DA's høringssvar står: Dermed kan virksomheder blive nødt til at håndtere lønopgørelser fra deres danske og udenlandske medarbejdere forskelligt, da ikkelikvide midler skråstreg personalegoder typisk indgår i lønnen hos både danske og udenlandske medarbejdere.
Margrethe Vestager (RV), 2002-02-06:
Ministeren har åbenbart ingen ord tilovers for den flerårsaftale, som er indgået sammen med VK-ordførere for den indholdsmæssige dels vedkommende, og de ting, som vi skal drøfte - nemlig spørgsmålet om sektorforskning og spørgsmålet om ledelsesforhold - handler i meget vid udstrækning om forskningsdelen.
Mattias Tesfaye (S), 2021-02-03:
Og jeg synes også, at vi som politikere her på Christiansborg har et ansvar for, at virksomheder, uanset hvor de ligger, har god og let adgang til myndighederne, og at man ikke skal rende rundt til ti forskellige myndighedskontorer, men at det hele så vidt muligt kan ordnes ét sted.
Mogens Lykketoft (S), 2006-04-25:
Hvis man tænker svarene på de to spørgsmål igennem, vil man forstå, at det er en sag, der har skadet Danmarks internationale gennemslagskraft, og det har måske noget at gøre med – det er i hvert fald min opfattelse – at den har været håndteret i modstrid med det, som står bøjet i neon over Danmarks indsats i FN’s Sikkerhedsråd i øjeblikket, nemlig at vi skal gøre alt, hvad vi kan, for at sætte vores kræfter ind på at løse konflikter og ikke på at skabe konflikter.
Michael Aastrup Jensen (V), 2022-04-21:
Det er jo også noget af det, som vi selvfølgelig bliver nødt til meget, meget klart at sige, nemlig at her er det faktisk dejligt, at vi i Folketinget på kryds og tværs af ideologiske skel, står fuldstændig sammen i både at vende os skarpt imod Putins aggressivitet, men samtidig også klart går ind og bakker Ukraine op i deres behov, både i forhold til våbenhjælp, militærhjælp og anden hjælp, men også i forhold til det, som i hvert fald fra Venstres side er altafgørende, og det er, at vi, når der forhåbentligvis også bliver en dag efter krigen, også står lige så meget klar i forhold til genopbygning, sådan at Ukraine kan komme op og igen blive det her spirende europæiske demokrati, som de var, indtil Putin begyndte at ødelægge den drøm.
Helge Sander (V), 2010-02-03:
Jeg vil også gerne sige, at ikke blot det, der er sket i de seneste dage, men det, der er sket de seneste år, har gjort, at jeg har overvejet, om vi skal gøre en særlig indsats på det her område, hvor svigtende studentersøgning virkelig har givet et problem, ikke bare i forhold til de her fakulteter og institutter, men jeg mener for hele samfundet.
Christian H. Hansen (DF), 1999-01-27:
Vi må så se efter år 2000, om tendensen til nedsættelser fortsætter, således at vi langsomt til gavn for erhvervene og samfundet kan få en gradvis afskaffelse af denne beskatning. Vi kan meddele, at vi støtter lovforslaget og vil være medvirkende til en hurtig udvalgsbehandling, således at forslaget snarest kommer videre til vedtagelse ved tredje behandling i Folketinget.
Hans Kristian Skibby (DF), 2009-11-05:
Inden jeg slutter, vil jeg også gerne sige, at med hensyn til det her med at suspendere aftalen – som der jo også står i det her forslag – er det da rigtigt, som hr. Rasmus Prehn siger, at det ikke er det samme som at sige, at kommunerne ikke må konkurrenceudsætte eller udlicitere for den sags skyld.
Dennis Flydtkjær (DF), 2019-12-05:
Jeg vil egentlig bare høre SF's ordfører, om man er enig i, at hævelsen af cigaretprisen er utrolig ulighedsskabende, forstået på den måde, at det jo mange gange er dem, der har de laveste indkomster, der ryger – og det kan også typisk være socialt udsatte, som har svært ved at leve uden, og som derved ikke sådan lige kan stoppe – og det er en kæmpe problemstilling ved det her, og at det måske ikke er en fejl, at SF ikke har prøvet på at tage højde for det.
Per Clausen (EL), 2006-01-20:
Man kunne vel godt overveje, selv om man har det som et langsigtet perspektiv, at gennemføre det her hurtigt, når man nu ved, hvilke negative konsekvenser de her partikler har for sundheden, og selv om vi brugte meget energi på diskussionen om lastbilerne lige før, så er personbilerne jo også et meget stort problem.
Lars Løkke Rasmussen (V), 2008-01-30:
Udgifterne pr. elev er steget - i øvrigt i en situation, hvor elevtallet er steget, og hvor man sådan set godt kunne argumentere økonomisk for, at omkostningerne pr. elev, alt andet lige, burde gå ned, fordi den sidste elev ikke koster en gennemsnitsudgift.
Mona Juul (KF), 2024-10-03:
Så når nu ordføreren også nævner noget med zigzagkurs, hvad er det så egentlig for en zigzagkurs, regeringen er på, i forhold til pension og i forhold til den velfærd, som man forestiller sig skal være i det her land, når man har arbejdet hele sit liv og selvfølgelig forventer, at der er nogle klare og tydelige rammevilkår?
Leif Mikkelsen (V), 2005-06-10:
Det har vist sig, at det var grundløst, og derfor er der grund til nu at udtale glæde over, at en række ændringsforslag med ord har præciseret det, der hele tiden har været hensigten, nemlig at alle medarbejdere flytter med opgaverne over i den nye struktur, og at man dermed er sikret job i overgangen til en ny struktur.
Morten Østergaard (RV), 2015-04-30:
Det, der er inkonsistent, er jo, at man i Enhedslisten med den ene hånd synes, det er okay at stille krav, når man giver lån, men med den anden hånd her i dag i Folketinget står og siger, at man synes, det er udemokratisk, når man stiller krav til regeringer om, hvordan de vil leve op til de låneforpligtelser, de eller tidligere regeringer har påtaget sig.
Mattias Tesfaye (S), 2024-10-11:
Og så vil jeg opfordre landets kommunalpolitikere til virkelig at gå den liste igennem med en tættekam og overveje, om ikke der er nogle af de kommunalpolitiske beslutninger, man kunne fjerne med henblik på at frigøre energi, pædagogik, ressourcer og opmærksomhed til børnene, så vi ikke har den samme opmærksomhed rettet mod måske meget gamle kommunalpolitiske beslutninger.
Bruno Jerup (EL), 2021-03-17:
For mig lyder det sådan her: Hvis det er sådan, at vi skal skaffe penge til 7.000 uddannelsespladser, som kommer fra et andet sted end der, hvor de er nu, så skal vi ud at lave en omprioritering og flytte et eller andet forholdsvis stort milliardbeløb.
Kristen Touborg (SF), 2000-05-16:
Nej, det, jeg mener med transportproblemet, er, at når man har de meget store enheder, så skal man have husdyrgødningen kørt meget langt væk for at opfylde Vandmiljøhandlingsplan II, og det kan meget vel indebære, at man skal køre både 3, 5 og 10 km med de læs.
Morten Homann (SF), 2003-05-20:
Det er selvfølgelig lidt synd, for hvis Dansk Folkeparti faktisk stod ved, at man ville løse det her problem, og tog imod den fremstrakte hånd, der er omkring det problem med byttemuligheder, så kunne vi faktisk have fået løst problemet her og nu til gavn for de mange mennesker, som er presset af det her.
Hans Christian Schmidt (V), 2001-05-03:
Det ville være interessant, hvis ministeren kunne forklare, hvordan det gavner det globale miljø, at man beregner et CO2-udslip, som ikke finder sted, og som man lægger til det danske udslip. Når Danmark derimod eksporterer strøm, så korrigeres der for denne eksport ved at trække det CO2-udslip fra, som svarer til den el, der bliver eksporteret fra Danmark.
Jakob Axel Nielsen (KF), 2005-12-13:
Med hensyn til det rent lovtekniske, så ved jeg ikke, hvornår Kulturministeriet vil lave en bekendtgørelse, men jeg ved, at en lov kun kan være gyldig, når den har været igennem første, anden og tredje behandling, og tredjebehandlingen gennemfører vi altså i januar, og så får loven ikrafttræden fra 1. januar.
Jann Sjursen (KRF), 1999-01-15:
Vi ønsker, at vi får bedre styr på de våben, der er i omløb, og det mener vi at dette lovforslag kan bidrage til. Jeg er ikke i stand til at gøre ophævelser mod nogen af punkterne i regeringens lovforslag, og derfor skal jeg kun hæfte mig ved det ene, som flere andre ordførere også har gjort, nemlig de bemyndigelser eller de administrative tiltag, som der er lagt op til fra regeringens side.
Frode Sørensen (S), 2000-02-03:
Og til sidst vil jeg så spørge: Kan hr. Svend Erik Hovmand give ét eksempel på en turist, der ikke har kunnet leje et sommerhus efter de gældende regler med de 4 uger i vinterperioden? Så stor efterspørgsel er der vist ikke efter sommerhuse på det tidspunkt.
Louise Elholm (V), 2024-02-06:
Så i stedet for at stå her og diskutere, om det nu er det rigtige ord, vi bruger, når den bedste vurdering fra Justitsministeriet er, at vi ikke kan nå det inden for dette folketingsår, så synes jeg, at en god og mindelig løsning er at lave en beretning, hvor vi finder ud af, hvordan vi kan få etableret en offerrådgivning i Grønland inden for en tidshorisont, hvor vi rent faktisk kan gøre det grundigt.
Flemming Bonne (SF), 2008-05-15:
Et sådant system vil for det første gøre det langt lettere at planlægge, men det vil for det andet også være et system, som i langt højere grad lægger op til en moderne ledelsesform præget af dialog og samarbejde, i stedet for det nuværende system, som præges af diktater og sanktioner.
Naser Khader (RV), 2004-05-04:
Dermed skønnes forslaget at koste ca. 19 mio. kr. om året, og det skal ses i sammenhæng med, at DST i 2003 modtog 32,7 mio. kr. fra staten og 58,4 mio. kr. fra HUR, i alt ca. 90 mio. kr., og at vi i forbindelse med aftalen om Det Kongelige Teater i efteråret 2003 bevilgede DST yderligere 6 mio. kr. pr. år fra 2004 med en forventning om, at HUR bidrog med det samme, dvs. i alt 12 mio. kr. pr. år.
Tom Behnke (KF), 2008-12-12:
Og hvis det ikke er tilfældet, ja, så har vi en ny situation, for så kan man sige, at domstolene ikke helt lever op til det, som vi egentlig havde af intentioner, da vi lavede den lovgivning, vi lavede, altså, nu taler jeg om straffelovens § 247 - så langt er jeg nået på nuværende tidspunkt.
Keld Albrechtsen (EL), 2001-06-01:
Jeg synes, vi har fundet en god afbalancering af de to principper, princippet om, at der skal være plads til forskellighed i det her samfund, og princippet om, at der er et velfærdsprincip, hvor det er et kommunalt ansvar at sørge for alle, og at det skal løses i kommuneforhandlingerne og selvfølgelig ud fra det princip, som ligger i det her forslag med de 7 pct., som staten overtager af finansieringen på grundkapitaldelen, og det er vi jo enige om, både hr. Kofod-Svendsen og hr. Knud Erik Hansen.
Astrid Krag (S), 2022-03-02:
Regeringen har igangsat forberedelsen af en 10-årsplan for psykiatrien, og det faglige oplæg, som er kommet i forlængelse af det, peger på en række udfordringer i bl.a. samarbejdet og koordinationen mellem socialpsykiatrien, som vi taler om her, og behandlingspsykiatrien.
Lone Dybkjær (RV), 2010-04-15:
Så vil jeg bare lige sige omkring det med eksperterne, at det vender vi tilbage til under udvalgsarbejdet, sådan at vi kan få klart præciseret, at det selvfølgelig ikke rigtig har noget at gøre med stærk kaffe eller ej, men noget med åbne og lukkede døre.
Thomas Jensen (S), 2021-03-11:
Unges aldersrelaterede kognitive og psykosociale udvikling er et centralt element i unges risiko i trafikken, og blandt unge knallertkørere kommer dette bl.a. til udtryk i en risikoadfærd og en stærk tro på egne evner til at mestre køretøjet, f.eks. under høj fart, samt en stærk tro på at kunne forhindre ulykkesinvolvering.
Per Clausen (EL), 2005-11-17:
Men jeg tror nok, at de erfaringer, vi har med politik i Danmark, viser, at det ikke er nogen stærk afvisning, når en minister siger, at ministeren ikke har nogen planer om M017S11601207ALFV.FM Page 1187 Monday, January 23, 2006 10:30 AM det.
Morten Homann (SF), 2005-10-12:
Så jeg vil bare her og nu spørge – og det er så mit sidste spørgsmål i denne her runde til ministeren – om ikke hun så denne gang godt vil give det en tanke, at selv om man har dogmet om, at øget ulighed mellem overførselsindkomst og lønindkomst er godt, virker det ikke.
Elsebeth Gerner Nielsen (RV), 2002-12-03:
Det er i øvrigt regler, som er meget, meget restriktive; det er regler, som betyder, at det bliver overordentlig vanskeligt for mennesker, som ikke kan lære dansk, at få dansk statsborgerskab; det er regler, som også indebærer, at der nu skal gå mindst 8 år, inden man som udlænding overhovedet kan søge om dansk indfødsret, tidligere var det 7 år.
Lars Løkke Rasmussen (V), 2002-05-03:
Jeg har forstået proceduren sådan, at mine bemærkninger i første række skal koncentrere sig om beslutningsforslaget fra Enhedslisten, og det skal jeg så holde mig for øje, selv om det nok er svært at kommentere beslutningsforslaget fra Enhedslisten uden også lige at berøre regeringens eget lovforslag.
Marianne Jelved (RV), 1999-03-18:
Denne debat har trukket meget længere ud, end nogen havde forestillet sig, og jeg har noteret mig - nu er jeg en lille smule polemisk - at der fra mange sider igennem de seneste måneder er blevet givet udtryk for, at drøftelserne omkring det toldfri salgs ophør er, når alt kommer til alt - jeg citerer, det er ikke mine synspunkter - en mindre vigtig sag i forhold til så mange andre vigtige sager, som EU har på sin dagsorden.
Aage Frandsen (SF), 1998-05-07:
Og betyder det så, at hvis det nu viser sig, at det ikke er tilfældet - og det argumenterer vi i hvert fald ud fra på grund af de tal, vi kender, nemlig SiD's tal - at for det første omfatter ordningen selvfølgelig ikke så mange, som man har ønsket, og for det andet bruger man heller ikke nær så mange penge?
Anita Bay Bundegaard (RV), 2001-01-30:
Jeg er her i salen af hr. Jens Hald Madsen blevet beskyldt for at være naiv; jeg tror, at jeg i denne her forbindelse må sige, at hvis hr. Jens Hald Madsen tror, at de penge, som på en eller anden fiktiv måde skulle være til rådighed for styret i Zimbabwe, efter at Danmark har trukket sig ud, skulle blive brugt på aids-bekæmpelse eller det, vores penge går til, så tror jeg, man må tro om igen, og derfor mener jeg, det er vigtigt, at vi er der. Hermed sluttede spørgsmålet.
Marianne Jelved (RV), 2002-02-07:
Hvis jeg skal være lidt polemisk midt i alvoren, mindes jeg, at Venstre gentagne gange gennem årene har sagt, at man ikke vil indføre brugerbetaling eller øge brugerbetalingen, medmindre der er helt nøje afmålte, tilsvarende skattekompensationer.
Klaus Hækkerup (S), 2004-11-24:
Jeg har prøvet at foretage et skøn over de udgifter, der er forbundet med den ene løsning og den anden løsning, og når man når frem til 130,5 mio. kr. ved at etablere samlet i Frederikshavn, ser det for mig ud, som om man ser bort fra, at der skal tilvejebringes øgede skydebanefaciliteter.
Franciska Rosenkilde (ALT), 2023-05-31:
Når det så er sagt, vil Alternativet rigtig gerne udvikle dansk landbrug, så vi også har en bæredygtig fødevareproduktion i fremtiden, og det er jo netop derfor, vi skal omlægge fra den meget massive animalske produktion til en mere plantebaseret produktion i fremtiden.
Jørn Jespersen (SF), 2002-02-19:
FN's årtusindtopmøde fastsatte nogle udviklingsmålsætninger om at halvere antallet af fattige mennesker i verden, om at skaffe rent drikkevand, om at mindske spædbørnsdødelighed osv. Man har lavet økonomiske overslag over, hvor meget det koster, og det viser sig, at det er nødvendigt, at man mere
Peter Christensen (V), 2002-04-12:
I øvrigt er det værd at bemærke, at disse personer, der yder en særlig indsats for vores land ved konfliktforebyggende, fredsbevarende, fredsskabende, humanitære og lignende opgaver i udlandet, ikke risikerer at skulle tilbagebetale dele af deres SU, blot fordi de har haft en indkomst ved at yde det særlige arbejde.
Bent Bøgsted (DF), 2014-04-10:
Indtil videre har det været sådan, at de partier, der ikke er regeringspartier, har været i fuld gang med at diskutere i pressen, hvordan indsatsen skal være, men vi har ikke hørt noget fra regeringen om, hvad de egentlig kunne tænke sig, det holder de selvfølgelig tilbage. Så på den måde har der været rigtig meget fremme, og folk udeomkring begynder selvfølgelig også at spekulere på, hvad det egentlig er, de vil lave i Folketinget.
Thomas Adelskov (S), 2002-03-19:
Men det, der i realiteten sker, er, at regeringen og Folketinget med vedtagelsen af det her forslag siger til mennesker, som er på førtidspension: Vi synes, det er i orden, at hvis I har lyst til at mødes og modtage undervisning, skal I fra næste år betale det dobbelte af, hvad I betaler i dag.
Bjarne Laustsen (S), 2002-02-27:
Jeg tror, at de ovre i SiD vil betakke sig meget for betegnelsen SiD'erne, det må være S-i-D'erne. Men det undrer meget, hvorfor man i det hele taget kommer med det forslag her, når nu ministeren giver de svar her og siger: Jamen der er fem virksomheder, der står frem i KAD's blad og siger, at de ikke kunne drømme om at tvinge nogen til det ene eller andet, og at de vil aftale det, hvis det skal være der.
Jacob Buksti (S), 2002-04-10:
Det er jo sådan, at der er sket nogle udviklinger på EU-plan i konsekvens af en EU-dom og beslutninger i Europa-Kommissionen, som vil føre til, at de danske bilpriser formentlig vil stige med ca. 25 pct. i gennemsnit som følge af nye EU-regler, som skal forenkle handelen med biler på tværs af grænserne.
Finn Sørensen (EL), 2018-11-16:
De vigtigste årsager til forringelsen er satspuljereguleringen, det er den endnu dårligere regulering, der sker som følge af skattereformen 2012, det er, at man indfører og senere forhøjer det såkaldte beskæftigelsesfradrag og andre skattetekniske greb.
Torben Rechendorff (KF), 1997-12-05:
Vi finder, at det er en helt fornuftig måde at tilrettelægge denne videreførelse på, og vi kan støtte begge lovforslag. Jeg har ét spørgsmål til ministeren, nemlig om det i lovforslag nr. L 91 omtalte udvalgsarbejde, som vi også er ganske enige i: Har ministeren sat en tidstermin på færdiggørelsen af dette arbejde?
Rasmus Stoklund (S), 2025-01-29:
Det relaterer sig jo til, at med aftale om »Grøn skattereform for industri mv.« var der, som vi også har talt om her i eftermiddag, en bred kreds af Folketingets partier, der var enige om at omlægge energiafgifterne til en høj og mere ensartet CO 2 -afgift.
Ole M. Nielsen (KRF), 1999-03-25:
Det problem, som Enhedslisten slet ikke har fremført, men som jo altså indgår i den dér Mar del Plata-deklaration, er, at store kapitalinteresser sætter sig på patenter, altså sætter sig på fattige bønders og i det hele taget befolkningsgruppers muligheder for at udnytte en teknik i fødevareproduktionen, hvilket jeg synes er noget fundamentalt, og det er selvfølgelig i sig selv et problem.
Liv Holm Andersen (RV), 2012-02-21:
I forhold til hvordan vi bedst muligt videndeler, vil jeg sige, at jeg synes, at det er en fornuftig ting f.eks. at gå ind i en dialog med kommunerne, at gå ind i en dialog med Kommunernes Landsforening og få bragt frem i lyset, hvor tingene fungerer rigtig godt, hvor man løser nogle ting rigtig fornuftigt, og hvor der er et højt videnniveau, et højt informationsniveau, og så få udbredt det, ligesom man også gør på rigtig mange andre områder på socialområdet.
Ane Halsboe-Jørgensen (S), 2019-03-13:
Er ministeren uenig i justitsministers udsagn i Børsen den 25. februar 2019 om, at topskatten er en misundelsesskat, og er ministeren endvidere uenig i det nuværende regeringsgrundlag, som i overensstemmelse med justitsministerens udtalelser fastslår, at regeringen arbejder for, at færre betaler topskat?